
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Σύσταση Τελωνειακών Περιφερειών. 1 

Παράταση λειτουργίας καταργούμενων με το νέο Οργανισμό Τελω¬ 
νειακών Υπηρεσιών και αναστολή λειτουργίας νεοσύστατης Τε- 

λωνειακής Υπηρεσίας. 2 

Παροχή της εγγύησης του Δημοσίου προς το Ταχυδρομικό Ταμιευ¬ 
τήριο για τη χορήγηση δανείου ποσού δρχ. 8.246.787.874 στο 

ΝΑΤ . 3 

Παροχή της εγγύησης του Δημοσίου προς την Ιονική Τράπεζα για 
τη χορήγηση δανείου ποσού δρχ. 600.000.000 στο ΤΑΤ και 
ΜΓΤ. 4 


Περιορισμός της εγγύησης του Δημοσίου που παρασχέθηκε με την 
απόφαση του Υπουργού Οικονομικών 2036896/7788/0025/ 
31.5.89 στο Ταχ. Ταμιευτήριο για κάλυψη δανείου της ΕΑΒ 5 
Δημοσίευση στην Εφημερίδα της Κυβερνήαεως της από 16.8.89 
ΣΣΕ «Περί αυξήσεως των βασικών ημερομισθίων των καπνερ¬ 


γατών όλης της χώρας».. 6 

Δημοσίευση στην Εφημερίδα της Κυβερνήαεως της από 29.8.89 
ΣΣΕ περί των όρων αμοιβής και εργασίας του με σχέση εργασίας 
Ι.Δ. προσωπικού της υπηρεσίας κήπων και δενδροστοιχιών του 

Δήμου Αθηναίων . 7 

Έγκριση κυκλοφορίας ηλεκτρονικών ταξιμέτρων με την επωνυμία 

50ΗΙ0Κ ΕΕΕΟΤΚΟΝΙΟ τύπου ΟΚ 20. 8 

Σύσταση νομικού προσώπου με την επωνυμία «Σχολική Επιτροπή 
11ου Δημοτικού - 11ου Νηπιαγωγείου Βέροιας» Δήμου Βέ¬ 
ροιας. 9 

Σύσταση νομικού προσώπου στο Δήμο Βέροιας Ν. Ημαθίας, με την 
επωνυμία «Σχολική Επιτροπή 2ου Δημοτικού - 2ου Νηπιαγω¬ 
γείου Βέροιας».10 

Σύσταση νομικού προσώπου στο Δήμο Βέροιας Ν. Ημαθίας, με την 
επωνυμία «Σχολική Επιτροπή 3ου Νηπιαγωγείου - 14ου Νη¬ 
πιαγωγείου Βέροιας».11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 3423.09/5/89/13.6,89 απόφαση 
ΥΕΝ.12 


ΥΠΟΥΡΓΙΚΕ! Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1090443/2055 (1) 

Σύσταση Τελωνειακών Περιφερειών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 


1. Τις διατάξεις του Ν. 1165/18 «περί Τελωνειακού Κώδικα». 

2. Τις διατάξεις των Π.Δ. 284/88 και 551/88 περί Οργανισμών 


του Υπουργείου Οικονομικών και Νομαρχιακών Οικονομικών Υπηρε¬ 
σιών. 

3, Τα προβλήματα που δημιουργήθηκαν από την εφαρμογή των 
νέων Οργανισμών, καθώς και την αδυναμία αντιμετώπισής τους από 
τις ισχύουσες διατάξεις, αποφασίζουμε: 

Άρθρο 1 

Συστήνονται δέκα (10) υπηρεσίες διανομαρχιακού επιπέδου που κα¬ 
λούνται Τελωνειακός Περιφέρειες. 

Οι Υπηρεσίες αυτές ως προς την άσκηση των διά της παρούσης από¬ 
φασης ανατιθεμένων αρμοδιοτήτων, υπάγονται απευθείας στον 
Υπουργό Οικονομικών. ν 

Τη διοίκηση των Τελωνειακών Περιφερειών, εφόσον δεν ορισθούν άλ¬ 
λοι, ασκούν οι Προϊστάμενοι των Διευθύνσεων Επιθεωρήσεων και Συ¬ 
ντονισμού Τελωνείων των Νομών της έδρας της Περιφέρειας ή του Α' 
Τελωνείου, που λειτουργεί σε επίπεδο Διεύθυνσης της έδρας του νομού, 
οι οποίοι για όλες τις λοιπές αρμοδιότητες αυτών υπάγονται στον αρμό¬ 
διο Νομάρχη. 

Άρθρο 2 

Οι Τελωνειακός Περιφέρειες ασκούν τις παρακάτω αρμοδιότητες: 
Γενική Εποπτεία και έλεγχο επί των υπαγομένων στην περιφέρεια των 
Τελωνειακών Αρχών για την εύρυθμη λειτουργία αυτών και την ορθή 
εφαρμογή της τελωνειακής, δασμολογικής ως και κάθε άλλης νομοθε¬ 
σίας της οποίας η εφαρμογή έχει ανατεθεί σ’ αυτές. 

Επιλύουν με βάση την ισχύουσα νομοθεσία τα θέματα που ανακύ¬ 
πτουν στις Τελωνειακός αρχές της περιφέρειάς των τα οποία υποχρεω¬ 
τικά τίθενται υπόψη των. 

Τα θέματα των οποίων η επίλυση ανήκει από το νόμο στην Κεντρική 
Υπηρεσία του Υπουργείου Οικονομικών ή σε άλλα Υπουργεία, υποβάλ¬ 
λονται υποχρεωτικά δια των Τελωνειακών Περιφερειών μετά της γνώ¬ 
μης αυτών. 

Ασκούν επίσης τις από της κείμενης τελωνειακής, δασμολογικής και 
συναφούς νομοθεσίας παρασχεθείσες σ’ αυτές απευθείας αρμοδιότητες, 
όπως επί επιστροφής αχρεωστήτως εισπραχθέντων, επίλυσης διαφορών 
επί επιβολής προστίμου κατά τον έλεγχο αποσκευών επιβατών και άλ¬ 
λων δασμοτεχνικών και τελωνειακών θεμάτων. 

Άρθρο 3 

Οι Τελωνειακές Περιφέρειες είναι οι ακόλουθες: 

1. Αττικής, με έδρα τον Πειραιά, περιλαμβάνουσα τις Τελωνειακός 
Αρχές των νομών, Πειραιώς Ανατ. και Δυτ. Αττικής, Εύβοιας, Βοιω¬ 
τίας, Κορινθίας και Αργολίδας. 

2. Θεσσαλονίκης, με έδρα την Θεσσαλονίκη περιλαμβάνουσα τις Τε¬ 
λωνειακός Αρχές των νομών Μακεδονίας εκτός των νομών Δράμας και 
Καβάλας. 

3. Πατρών, ; με έδρα την Πάτρα, περιλαμβάνουσα τις Τελωνειακός 
Αρχές των νομών Αχαΐας, Ηλείας, Μεσσηνίας, Λακωνίας, Αρκαδίας, 
Φωκίδας, Αιτωλοακαρνανίας, Κεφαλληνίας και Ζακύνθου. 

4. Καβάλας, με έδρα την Καβάλα περιλαμβάνουσα τις Τελωνειακός 
Αρχές των νομών Καβάλας, Δράμας, Έβρου, Ροδόπης και Ξάνθης. 

5. Βόλου, με έδρα τον Βόλο, περιλαμβάνουσα τις Τελωνειακός Αρχές 

όλων ίων νομών της Θεσσαλίας και του νομού Φθιώτιδας. 

6. Δωδεκάνησου, με έδρα τη Ρόδο, περιλαμβάνουσα τις τελωνειακές 
αρχές του νομού Δωδεκάνησου. 

7. Κερκύρας, με έδρα την Κέρκυρα, περιλαμβάνουσα τις τελωνειακές 
αρχές των νομών Κέρκυρας, Ιωαννίνων, Θεσπρωτίας, Πρέβεζας, Άρ¬ 
τας και Λευκάδας. 

8. Ηρακλείου, με έδρα το Ηράκλειο, περιλαμβάνουσα τις Τελωνεια- 
κές Αρχές των νομών Ηρακλείου, Χανιών, Ρεθύμνου και Λασιθίου. 

9. Λέσβου, με έδρα την Μυτιλήνη, περιλαμβάνουσα τις τελωνειακές 
αρχές των νομών Λέσβου και Χίου. 

10. Σύρου, με έδρα τη Σύρο, περιλαμβάνουσα τις Τελωνειακές αρχές 
των νομών Κυκλάδων και Σάμου. 

Άρθρο 4 

Οι ανωτέρω υπηρεσίες έχουν αρμοδιότητα και στις περιπτώσεις επι¬ 
στροφών αχρεωστήτως εισπραχθέντων των Ειδικών Αποκεντρωμένων 
Υπηρεσιών, που εδρεύουν στην περιφέρειά τους. 

Άρθρο 5 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο αναδρομικά από την ισχύ της. 

Από την ισχύ της απόφασης οι αριθμ. 1060448/2136/15.5.1989 
και 1081273/6950/11.7.89 αποφάσεις καταργούνται. 

Αθήνα, 16 Αυγούστου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-♦- 

Αρ. 1089903/2050/0006Ά (2) 

Παράταση λειτουργίας καταργούμενων με το νέο Οργανισμό Τελωνεια¬ 
κών Υπηρεσιών και αναστολή λειτουργίας νεοσύστατης Τελωνεια- 

κής Υπηρεσίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 85, 86, 147 και 148 §§1α και 3 του 
Π.Δ. 284/88 «Οργανισμός Κεντρικής Υπηρεσίας Υπουργείου Οικονο¬ 
μικών», ΦΕΚ 128/Α/1988, και τις διατάξεις των άρθρων 4, 19, 59 
και 165 §6 του Π.Δ. 551/88 «Οργανισμός Νομαρχιών (Οργάνωση 
Οικονομικών Υπηρεσιών)», ΦΕΚ 259/Α/1988. 

2. Τις διατάξεις του άρθρου 32 του Ν. 1828/1989 «Αναμόρφωση 
της Φορολογίας Εισοδήματος και άλλες διατάξεις», ΦΕΚ 2/Α/ 
1989. 

3. Την απόφασή μας αριθμ. 1021922/261/14.2.1989, με την 
οποία παρατεΐνεται μεταξύ άλλων Τελωνειακών Υπηρεσιών και η λει¬ 
τουργία του Ζ' Τελωνείου Δίωξης Λαθρεμπορίου Θεσ/νίκης μέχρι 
31.3.89, ανακαλουμένης της αριθ. 1013495/144/27.1.89 Απόφα¬ 
σης για λειτουργία από 14.2.89 του Παραρτήματος Ε.Υ.Τ.Ε. Θεσ/ 
νίκης. 

4. Το αριθμ. 5287/12.5.89 τέλεξ του Ζ' Τελωνείου Δίωξης Λαθρε¬ 
μπορίου Θεσ/νίκης ότι παύει η λειτουργία του στις 14.5.89, καθώς και 
το αριθμ. 25296/23.5.89 τέλεξ του παραρτήματος Ε.Υ.Τ.Ε. Θεσ/ 
νίκης, ότι άρχισε να λειτουργεί από 15.5.89. 

5. Το γεγονός ότι παρά το ότι ο νέος Οργανισμός του Υπουργείου Οι¬ 
κονομικών προέβλεπε την κατάργηση, της Δ/νσης Ελέγχου Τελωνεια¬ 
κών Αρχών (ΔΙΕΤΑ) και τη μεταφορά των αρμοδιοτήτων της, σε Νο¬ 
μαρχιακό επίπεδο, στις Δ/νσεις Επιθεώρησης και Συντονισμού Τελω¬ 
νείων, αντικειμενικές δυσχέρειες έναρξης λειτουργίας των Νομαρχια¬ 
κών αυτών Τελωνειακών Υπηρεσιών, παράλληλα με την ανάγκη δια¬ 
σφάλισης των συμφερόντων του Δημοσίου και την εύρυθμη λειτουργία 
της Υπηρεσίας, δεν επέτρεψαν την παύση λειτουργίας της ΔΙΕΤΑ. 

6. Το γεγονός ότι αντικειμενικές δυσχέρειες εμποδίζουν την έναρξη 
λειτουργίας της Δ/νσης Επιθεώρησης και Συντονισμού Τελωνείων Νο¬ 
μαρχίας Αιτωλοακαρνανίας, που προέβλεπε η Απόφασή μας αριθμ. 
1065043/1353/0006/31.5.89, ΦΕΚ 416/Β/31.5.89, αποφασί¬ 
ζουμε: 

Α. Εγκρίνουμε, αναδρομικά από 15.12.1988, τη λειτουργία της Δ/ 
νσης Ελέγχου Τελωνειακών Αρχών (ΔΙ.Ε.Τ.Α.), με όλες τις αρμοδιότη¬ 
τες που ασκούσε η Υπηρεσία αυτή μέχρι την παραπάνω ημερομηνία και 
παρατείνουμε τη λειτουργία της, με τις ίδιες αρμοδιότητες, μέχρι και 
31.12.1989, για λόγους εύρυθμης λειτουργίας της Τελωνειακής υπη¬ 
ρεσίας και διασφάλισης των συμφερόντων του Δημοσίου (αποσυμφό¬ 


ρηση των Τελωνειακών Αρχών από τον όγκο των Τελωνειακών Παρα¬ 
στατικών και έλεγχος αυτών). 

Οι δ/νσεις Επιθεώρησης και Συντονισμού Τελωνείων δεν θα ασκούν 
για το ίδιο χρονικό διάστημα τις, σύμφωνα με το άρθρο 4 § 18 του Π.Δ. 
551/88, αρμοδιότητες της ΔΙΕΤΑ σε Νομαρχιακό Επίπεδο. 

Β. Εγκρίνουμε, αναδρομικά από 1.4.1989 μέχρι και 14.5.1989, τη 
λειτουργία του Ζ' Τελωνείου Δίωξης Λαθρεμπορίου Θεσ/κης, με τις αρ¬ 
μοδιότητες που είχε η Τελωνειακή αυτή Υπηρεσία την 31.3.1989. 

Παράλληλα παρατείνουμε την αναστολή λειτουργίας του Παραρτή¬ 
ματος της Ειδικής Υπηρεσίας Τελωνειακών Ερευνών (Ε.Υ.Τ.Ε.) θεσ/ 
νίκης για το ίδιο χρονικό διάστημα και ορίζουμε ως ημερομηνία έναρξης 
λειτουργίαςτου τη 15.5.1989. 

Γ. Παρατείνουμε την αναστολή λειτουργίας της Δ/νσης Επιθεώρη¬ 
σης και Συντονισμού Τελωνείων Νομαρχίας Αιτωλοακαρνανίας, ανα¬ 
δρομικά από 1.4.1989 μέχρι και 30.9.1989. Οι αρμοδιότητες αυτής 
θα ασκούνται από τη Δ/νση Επιθεώρησης και Συντονισμού Τελωνείων 
Νομαρχίας Αχαΐας, που τις ασκούσε και κατά την 31.3.1989 (άρθρα 
19 § 3 & 59 παρ. 3 του Π.Δ. 551/88). 

Δ. Η απόφαση αυτή να δημοσιευθεί στην Εφημερίδα της Κυβερνή¬ 
σεως και να κυρωθεί με Νόμο. 

Αθήνα, 10 Αυγούστου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 
-♦- 

Αρ. 2069316/14941/0025 (3) 

Παροχή της εγγύησης του Δημοσίου προς το Ταχυδρομικό Ταμιευτήριο 
για τη χορήγηση δανείου ποσού δρχ. 8.246.787.874 στο ΝΑΤ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των ΑΝ 747/1945 και 9/1967 και του Ν. 1266/ 
82 αρθρ. 8. 

2. Την αριθ. 1500/22.3.1989 Πράξη του Διοικητή της Τράπεζας 
της Ελλάδας με την οποία εγκρίνεται η δανειοδότηση του ΝΑΤ μέχρι 
συνολικού ποσού δραχμών 33.500.000.000 για την κάλυψη άμεσων 
ταμιακών αναγκών έτους 1989, από το οποίο ποσό δραχμών 
20.400.000.000 θα διατεθεί απευθείας για την εξόφληση υποχρεώ¬ 
σεων του ΝΑΤ από τοκοχρεωλύσια δανείων εσωτερικού. 

3. Την απόφαση του ΔΣ του Ταχ. Ταμιευτηρίου της 1936/8.8.89 
συνεδρίασης του με την οποία εγκρίνεται η δανειοδότηση του ΝΑΤ με 
ποσό δραχμών 8.246.787.874. 

4. Την απόφαση του ΔΣ του ΝΑΤ της 39ης/23-8.89 Συνεδρίασης 
του με την οποία εγκρίνεται η σύναψη του ανωτέρω δανείου και γίνονται 
αποδεκτοί οι όροι και οι προϋποθέσεις αυτού. 

5. Το 2321.1/4/89/17.7.89 έγγραφο του Υπουργείου Εμπορ. 
Ναυτιλίας το οποίο μεταξύ των άλλων εγκρίνει την προαναφερόμενη δα¬ 
νειοδότηση. 

6. Το 57117/3588/24.8.89 έγγραφο του ΝΑΤ με το οποίο ζητεί 
την εγγύηση του Ελληνικού Δημοσίου, για την ανωτέρω δανειοδότηση, 
αποφασίζουμε: 

Παρέχουμε την εγγύηση του Ελληνικού Δημοσίου στο Ταχυδρομικό 
Ταμιευτήριο για τη χορήγηση δανείου προς το Ναυτικό Απομαχικό Τα¬ 
μείο (ΝΑΤ) ποσού δρχ. οκτώ δισεκατομμυρίων, διακοσίων σαράντα έξι 
εκατομμυρίων, επτακοσίων ογδόντα επτά χιλιάδων, οκτακόσιων εβδο¬ 
μήντα τεσσάρων (8.246.787.874) για την εξόφληση τοκοχρεωλυσίων 
που λήγουν το έτος 1989. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στη 1500/22.3.89 Πράξη του Διοικητή 
της Τράπεζας της Ελλάδας και την απόφαση του ΔΣ του Ταχ. Ταμιευ¬ 
τηρίου της 1936/8.8.89 συνεδρίασής του. 

Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε ένα (1) μήνα από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην οικεία Δημόσια Οικ. 
Υπηρεσία (ΔΟΥ) στο λογ/σμό Νο 555 σύμφωνα με τη διάταξη του 
Π.Δ/τος αριθ. 16/89 (ΦΕΚ 6/89 τ.Α) και τις οδηγίες της εγκυκλίου 

μας αριΟ. 98348/2945/8.8.79. 

Το Ταχ. Ταμιευτήριο παρακαλείται να μας στείλει αντίγραφο της 
σύμβασης που Θα υπογράψει με το ΝΑΤ, πίνακα τοκοχρεωλυτικής εξό¬ 
φλησης του εν λόγω δανείου και να μας ενημερώνει για την πορεία της 
εξυπηρέτησης του δανείου. 

Το ΝΑΤ παρακαλείται να φροντίζει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Σεπτεμβρίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 

-♦- 

Αρ, 2070058/15042/0025 (4) 

Παροχή της εγγύησης του Δημοσίου προς την Ιονική Τράπεζα για τη 
χορήγηση δανείου ποσού δρχ. 600.000.000 στο ΤΑΤ και ΜΓΤ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Τις 1415/22.12.88 και 1578/27.6.89 πράξεις του Διοικητή 
της Τ.Ε. με τις οποίες εγκρίθηκε η δανειοδότηση του ΤΑΤ και ΜΓΤ μέ¬ 
χρι συνολικού ποσού δραχμών 1.000.000.000 και 500.000.000 
αντίστοιχα, για την κάλυψη άμεσων ταμειακών αναγκών του. 

3. Την από 6.9.89 επιστολή της Ιονικής Τράπεζας προς το ΤΑΤ και 
ΜΓΤ με την οποία εγκρίνεται η δανειοδότησή του με ποσό δραχμών 
600.000.000 και καθορίζονται οι όροι της δανειοδότησης αυτής. 

4. Τις αποφάσεις του Δ.Σ. του ΤΑΤ κ ΜΓΤ αριθμ. 4439/30.8.89 
και 4442/6,9.89 με τις οποίες εγκρίνεται η σύναψη του ανωτέρω δα¬ 
νείου και γίνονται αποδεκτοί οι όροι αυτού. 

5. Το έγγραφο του Υπουργείου Υγείας, Πρόνοιας & Κοιν. Ασφαλί¬ 
σεων αριθμ. Φ27/2242/6.9.89 το οποίο μεταξύ των άλλων εγκρίνει 
την προαναφερόμενη δανειοδότηση. 

6. Το 9976/6.9.89 έγγραφο τουΤΑΤ & ΜΓΤ με το οποίο ζητεί την 
εγγύηση του Ελληνικού Δημοσίου για την ανωτέρω δανειοδότηση, απο¬ 
φασίζουμε: 

Παρέχουμε την εγγύηση του Ελληνικού Δημοσίου στην Ιονική Τρά¬ 
πεζα για τη χορήγηση δανείου προς το Ταμείο Ασφάλισης Τυπογράφων 
και Μισθωτών Γραφικών Τεχνών (ΤΑΤ & ΜΓΤ) ποσού δραχμών εξα- 
κοαίων εκατομμυρίων (600.000.000). 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στις Πράξεις του Διοικητή της Τράπεζας 
της Ελλάδος αριθμ. 1415/22.12.88 και 1578/27.6.89 και την από 
6.9.89 εγκριτική του δανείου επιστολή της Γονικής Τράπεζας προς το 
ΤΑΤ & ΜΓΓ. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιάμεσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην οικεία Δ.Ο.Υ. στο λογ/ 
σμό Νο 555 σύμφωνα με τη διάταξη του Π.Δ/τος αριθμ. 16/1989 
(ΦΕΚ 6/1989 τ.Α) και τις οδηγίες της εγκυκλίου μας αριθμ. 98348/ 
2945/8.8.79. 

Η Ιονική Τράπεζα παρακαλείται να μοες στείλει αντίγραφο της σύμ¬ 
βασής που θα υπογράψει με το ΤΑΤ & ΜΓΤ, και να μας ενημερώσει για 
την εξόφληση του δανείου. 

Το ΤΑΤ & ΜΓΤ παρακαλείται να φροντίζει για την εμπρόθεσμη εξό¬ 
φληση του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Σεπτεμβρίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 


Αριθ. 2071515/15322/0025 (5) 

Περιορισμός της εγγύησης του Δημοσίου που παρασχέθηκε με την από¬ 
φαση του Υπουργού Οικονομικών 2036896/7788/0025/ 

31.5.89 στο Ταχ. Ταμιευτήριο για κάλυψη δανείου της ΕΑΒ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των ΑΝ 747/1945 και 9/1967 και του άρθρου 8 
του Ν. 1266/82. 

2. Την απόφασή μας αριθ. 2036896/7788/0025/31.5.89, με 
την οποία παρασχέθηκε η εγγύηση του Δημοσίου στο Ταχ. Ταμιευτήριο 
για τη χορήγηση δανείου προς την Ελληνική Αεροπορική Βιομηχανία 
(ΕΑΒ) ποσού δρχ. 1.296.258.000 για την πληρωμή υποχρεώσεών 
της από τοκοχρεωλύσια δανείων εξωτερικού λήξης 31.12.1989. 

3. Το απόσπασμα πρακτικού της αριθ. 1940/7.9.89 συνεδρίασης 
του Διοικητικού Συμβουλίου του Ταχ. Ταμιευτηρίου με την οποία α) πε¬ 
ριορίζει το ονομαστικά ποσό του δανείου που είχε εγκριθεί στην ΕΑΒ με 
την αριθμ. 1928/27.4.89 απόφασή του από το ποσό των δρχ. 

1.296.258.000 στο ποσό δραχμών 1.148.349.270 και β) εγκρίνει να 
εκταμιευθεί απευθείας στην ΕΑΒ το ποσό των δραχμών 
1.148.349.270, το οποίο κατέβαλε από ίδια διαθέσιμα κεφάλαια της η 
εν λόγω Εταιρεία, για την εξόφληση ισόποσων υποχρεώσεων της από 
τοκοχρεωλύσια δανείων εξωτερικού. 

4. Το απόσπασμα πρακτικού της αριθ. 630/12.9.89 συνεδρίασης 
του Δ.Σ. της ΕΑΒ με την οποία εγκρίνει ανεπιφύλακτα την αποδοχή 
των όρων του Ταχ. Ταμιευτηρίου όπως έχουν διατυπωθεί στις αριθ. 
1928/27.4.89 και 1940/7.9.89 αποφάσεις του Δ. Συμβουλίου του, 
αποφασίζουμε: 

Περιορίζουμε την εγγύηση του Δημοσίου που παρασχέθηκε με την 
απόφασή μας αριθ.2036896/7788/0025/31.5.89 στο Ταχ. Τα¬ 
μιευτήριο, για κάλυψη δανείου της ΕΑΒ από το ποσό δραχμών 
1.296.258,000 στο ποσό των δραχμών ενός δισεκατομμυρίου, εκατόν 1 
σαράντα οκτώ εκατομμυρίων, τριακοσίων σαράντα εννέα χιλιάδων, δια- 
κοσίων εβδομήντα (1.148.349.270). 

Κατά τα λοιπά ισχύει η προαναφερόμενη αρχική απόφαση εγγύησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Σεπτεμβρίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 

-ί- 

Αρ. 17458 (6) 

Δημοσίευση στην Εφημερίδα της Κυβερνήσεως της από 16.8.89 ΣΣΕ 

«Περί Αυξήσεως των βασικών ημερομισθίων των καπνεργατών 

όλης της χώρας». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε στις 28.8.89 και συντάχθηκε το 223/89 πρα¬ 
κτικό καταθέοεως, της οποίας το περιεχόμενο έχει ως εξής:' 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Περί αυξήσεως των βασικών ημερομισθίων 
των καπνεργατών απάσης της χώρας 

Εν Θεσσαλονίκη σήμερα την 16ην Αυγούστου 1989 εις τα ενταύθα 
γραφεία της Ένωσης Μεταποιητών και Εξαγωγέων Καπνού (Αριστο- 
τέλους αριθ. 6) οι υπογεγραμμένοι Ιω. Μανούσης Αντ/δρος και Αριστ. 
Χιωτέλης Ταμίας του Διοικ. Συμβουλίου, νόμιμοι εκπρόσωποι της εν 
Αθήναις εδρευούσης Καπνεμπορικής Ομοσπονδίας και αφ’ ετέρου Ιω. 
Καλτσίδης Πρόεδρος, Ελευθ. Τσαχαλίδης Γεν. Γραμματέας και Ελευθ. 
Ελευθεριάδης _μέλος Διοικήσεως της ΠΚΟ, νόμιμοι εκπρόσωποι της 
Πανελλαδικής Καπνεργατικής Ομοσπονδίας (ΠΚΟ), απεφασίσαμε την 
υπογραφή της παρούσης νέας Εθνικής Ομοιοεπαγγελματικής Συλλογι¬ 
κής Σύμβασης Εργασίας. 

Συνομολογούμε και αποδεχόμαστε τα εξής: 

1. Τα βασικά ημερομίσθια των απασχολουμένων εις την επεξεργασία 
φύλλων καπνού εργατών και εργατριών, καθορίζονται από 1 ης Ιανουα- 

ρίου 1989 ως εξής: 

«) Εις τους απασχολούμενους στις ειδικότητες στοιβασίας, μεταφο¬ 
ράς πατήματος δια χειρός και τα υγραντήρια, δραχμές τρεις χιλιάδες 
πενήντα δυο (3.052) το οποίο αναλύεται ως ακολούθως: βασικό την 
31.12.1988 δρχ. 2.829 X 1,4% διαφορά ΑΤΑ 3ου τετραμήνου (37 
δρχ.) = 2.866 δρχ. συν αύξηση από 1.1.1989 6,5% (186 δρχ.) = 
3.052. δραχμές. 

Στο ποσό αυτό προστίθεται η ΑΤΑ 4% που χορηγήθηκε από 
1.1.1989 σύμφωνα με την απόφαση Α734/Δ15/89 του Υπουργείου 
Εθνικής Οικονομίας και με τις κλιμακώσεις που προβλέπονται. 

β) Εις τους απασχολουμένους στις ειδικότητες: ξεσπάγγιασμα, τρο¬ 
φοδοσία μηχανών, ξεφύλλισμα, διαλογή, ράψιμο δεμάτων, εξυπηρέ¬ 
τηση και χειρισμός πατητικών μηχανών, κόσκινα και λοιπές εργασίες, 
δραχμές δύο χιλιάδες οκτακόσιες τριάντα επτά (2.837), το οποίο ανα¬ 
λύεται ως ακολούθως: βασικά την 31.12.1988 δραχμές 2.629 X 
1,4% διαφορά ΑΤΑ 3ου τετραμήνου (35 δρχ.) = 2.644 δραχμές συν 
αύξηση από 1.1.1989 6,5% (173 δρχ.) = 2.837 δραχμές. 

Στο ποσό αυτό προστίθεται η ΑΤΑ 4% που χορηγήθηκε από 
1.1.1989 σύμφωνα με την απόφαση Α734/Δ15/1989 του Υπουρ¬ 
γείου Εθνικής Οικονομίας και με τις κλιμακώσεις που προβλέπο- 
νται. 

2. Τα ανωτέρω βασικά ημερομίσθια προσαυξάνονται κατά 10% δΓ 
επιδόματος γάμου, υπέρ του εργαζομένου συζύγου, ανεξαρτήτως του 
εάν ο έτερος εξ αυτών εργάζεται ή μη, συνταξιοδοτείται ή μη. Το επί¬ 
δομα γάμου δικαιούνται οι άγαμοι γονείς, καθώς και οι ευρισκόμενοι σε 
κατάσταση χηρείας και οι διαζευγμένοι. 

3. Άπαντες οι άνω εργαζόμενοι εφόσον συμπλήρωσαν το 18ο έτος 
της ηλικίας τους δικαιούνται μετά την συμπλήρωση πλήρους τριετούς 
υπηρεσίας ή προϋπηρεσίας, αποκλειστικώς και μόνο εις την καπνεργα- 
σϊαν και μέχρι τριών τριετιών εν άλω, προσαυξήσεων επί των ως άνω 
βασικών ημερομισθίων του άρθρου 1 παρ. α και β δι’ εκάστην τριετία εκ 
ποσοστού 5% από της προσκομίσεως και υποβολής αποδεικτικών αυ¬ 
τής πιστοποιητικών (βιβλιαρίων ΙΚΑ κ.λπ.). Τριετία θα θεωρείται η συ- 
μπλήρωσις εξακοσίων (600) ημερομισθίων τουλάχιστον αποκλειστικώς 
εις την καπνεργασίαν. 

4. Τα ανωτέρω βασικά ημερομίσθια, άνευ του επιδόματος γάμου και 
τριετιών, προσαυξημένων δε μόνου κατά την εκάστοτε ΑΤΑ, προσαυξά¬ 
νονται δι’ επιδόματος βαρείας και ανθυγιεινής εργασίας κατά ποσοστό 
11 %. 

5. Τα ως άνω βασικά ημερομίσθια της δευτέρας κατηγορίας ειδικο¬ 
τήτων (παρ. 1β) που εργάζονται εις το ράψιμο και μεταφορά των δεμά¬ 
των, εις τας χαρμανιέρας και εις τους απασχολουμένους με το χειρισμό 
και την εξυπηρέτηση των πατητικών μηχανών, ως και εις τα κόσκινα 
των φυλλοτριμμάτων και τους θαλάμους των υγραντηρίων, προσαυξά¬ 
νονται κατά εκατόν πενήντα (150) δραχμές. 

Τα παραπάνω βασικά ημερομίσθια όπως διαμορφώνονται μετά των 
τριετιών και επιδόματος γάμου, αναπροσαρμόζονται από 1.5.1989 και 
από 1.9.1989, σύμφωνα με το ποσοστό μεταβολής του Δείκτη Τιμών 
Καταναλωτή, που θα καθορισθεί με τη σχετική απόφαση των αρμοδίων 
Υπουργών Εθνικής Οικονομίας και Οικονομικών κατά τα αυξημένα 
κλιμάκια που έχουν καθορισθεί με απόφαση του Υπουργού Οικονομι¬ 
κών. 

6. Εις τους δια πρώτη φορά απασχολουμένους εις την επεξεργασία 
των φύλλων του καπνού εργάτες και εργάτριες (πρώτη καπνική περίο¬ 
δος απασχολήσεως) και μέχρι συμπληρώσεως πενήντα (50) ημερομι¬ 
σθίων εις την καπνεργασίαν, ασχέτως εργοδότη, καταβάλλεται το εκά¬ 
στοτε ιαχύον δια τους ανειδικεύτους εργάτες και εργάτριες, γενικόν κα- 
τώτατο όριον ημερομισθίων. 

7. Συμφωνείται ότι έκαστος εργοδότης υποχρεούται στο τέλος εκά- 
στου μηνός να καταβάλλει εις ειδικόν λογαριασμόν, εις την Εθνικήν 
Τράπεζαν της Ελλάδος, επ’ ονόματι της Πανελλαδικής Καπνεργατικής 
Ομοσπονδίας, τρεις (3) δραχμές κατά πραγματοποιούμενο ημερομί¬ 
σθιον των παρ’ αυτώ εργαζομένων καπνεργατών - καπνεργατριών δια 
τας κατασκηνώσεις των τέκνων των. 

8. Τα χρονικά όρια εργασίας καθορίζονται ως εξής: κατ’ αρχήν εφαρ¬ 
μόζεται η πενθήμερος εβδομαδιαία εργασία 40 ωρών. Θα δύνανται 
όμως οι καπνεμπορικές επιχειρήσεις να εφαρμόζουν και την εξαήμερη 
εβδομαδιαία εργασία σύμφωνα με τα οριζόμενα στην υπ’ αριθ. 25/83 
Δ.Α. του ΔΔΔΔ Αθηνών. 

9. Αι καπνεμπορικαί επιχειρήσεις θα συνεχίσουν την χορήγηση δύο 
στολών εις τους καπνεργάτες και μιας ρόμπας εις τας καπνεργά- 
τριας. 

10. Συμφωνείται η χορήγησις μιας φιάλης γάλακτος του μισού λί¬ 


τρου ημερησίους εις όλους τους εργαζομένους. 

11. Συμφωνείται όπως κάθε ένας εκ των εργοδοτών που τον αφορά η 
παρούσα, παρακρατεί από κάθε ημερομίσθιο καπνεργάτου ή καπνεργα- 
τρίας ποσόν δέκα (10) δραχμών ως συνδρομήν τούτων υπέρ συνδικαλι¬ 
στικών των οργανώσεων, εφόσον δεν κατατεθεί αντίθετος περί τούτου 
δήλωση του εργαζομένου εις τα ανήκοντα εις την δύναμιν της ΠΚΟ κα¬ 
πνεργατικά σωματεία. 

12. Συμφωνείται όπως, εις τους εργάτας και εργάτριας που αφορά,η 
παρούσα παρέχονται επ’ ευκαιρία των εορτών των Χριστουγέννων και 
Πάσχα ως επίδομα, ένα ημερομίσθιο ανά επτά (7) πραγματοποιηθέντα 
τοιαύτα, εντός της μεταξύ των δυο εορτών χρονικής περιόδου ή ανάλο¬ 
γου κλάσμα δια τα κάτω των επτά (7) πραγματοποιηθέντων ημερομι¬ 
σθίων και μέχρις είκοσι πέντε (25) ημερομίσθια δια το επίδομα Χριστου¬ 
γέννων και δεκαπέντε (15) ημερομίσθια δια το επίδομα Πάσχα, ανεξαρ¬ 
τήτως διαφόρου ρυθμίσεως περί των επιδομάτων τούτων υπό της 
Υπουργικής απόφασης. Ο υπολογισμός των άνω επιδομάτων εορτών 
γίνεται επί τη βάσει του καταβαλλόμενου πράγματι ημερομισθίου εις 
έκαστον τμήμα της αντιστοίχου χρονικής περιόδου, της αποτελούσης το 
δικαίωμα του επιδόματος Πάσχα και Χριστουγέννων. 

13. Η ισχύς της παρούσης, υπό τας ανωτέρω διακρίσεις, άρχεται 
από 1ης Ιανουάριου 1989 και λήγει την 31ην Δεκεμβρίου 1989. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 12 Σεπτεμβρίου 1989 

Ο ΥΠΟΥΡΓΟΣ 

Θ. ΠΑΠΑΜΑΡΓΑΡΗΣ 
- ψ- 

Αριθ. 17459 (7) 

Δημοσίευση στην Εφημερίδα της Κυβερνήσεως της από 29.8.89 ΣΣΕ 

περί των όρων αμοιβής και εργασίας του με σχέση εργασίας Ι.Δ. 

προσωπικού της υπηρεσίας κήπων και δενδροστοιχιών του Δήμου 

Αθηναίων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/89, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε στις 31.8.1989 και συντάχθηκε το 225/89 
πρακτικό καταθέσεως, της οποίας το περιεχόμενο έχει ως εξής: 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Περί των όρων αμοιβής και εργασίας του με σχέση εργασίας ιδιωτικού 
δικαίου προσωπικού της υπηρεσίας Κήπων και Δενδροστοιχιών του 
Δήμου Αθηναίων. 

Στην Αθήνα σήμερα 29η Αυγούστου 1989 οι υπογεγραμμένοι: 
α) Ελένη Μακροπούλου, υπάλληλος του Υπουργείου Εσωτερικών, 
κλάδου ΠΕ, Διοικητικού με βαθμό Α'. 

β) Κωνσταντίνος Μπαλΐώτης, υπάλληλος του Γενικού Λογιστηρίου 
του Κράτους, Κλάδου ΠΕ, Δημοσιονομικού με βαθμό Α' εκπρόσωποι 
του Δημοσίου δυνάμει της 2031661/3971/0022/5.6.89 κοινής 
Υπουργικής απόφασης. 

γ) Νικόλαος Δριτσάκος και Βασίλειος Αρναούτογλου, Πρόεδρος και 
Γεν. Γραμματέας αντίστοιχα του Σωματείου Προσωπικού Κήπων και 
Δενδροστοιχιών του Δήμου Αθηναίων, που έχουν νόμιμα εξουσιοδοτη¬ 
θεί, σύμφωνα με το από 9.5.89 Πρακτικό συνεδριάσεως του Διοικητι¬ 
κού Συμβουλίου της παραπάνω Συνδικαλιστικής Οργάνωσης συνομο¬ 
λογήσαμε και συναποφασίσαμε τη σύναξη και υπογραφή της παρούσας 
Ειδικής Συλλογικής Σύμβασης Εργασίας η οποία έχει ως κατωτέρω: 

Άρθρο 1 

Στις διατάξεις της παρούσας Ειδικής Συλλογικής Σύμβασης Εργα¬ 
σίας υπάγεται, το βοηθητικό και τεχνικό προσωπικό, οι πτυχιούχοι 
ανωτέρων και λοιπών σχολών και οι πτυχιούχοι ανωτάτων σχολών που 
απασχολείται στην υπηρεσία κήπων και δενδροστοιχιών του Δήμου 
Αθηναίων με σχέση εργασίας ιδιωτικού δικαίου αορίστου ή ορισμένου 
χρόνου, και εφαρμόζεται αποκλειστικά στα μέλη του Σωματείου αυτού. 

Άρθρο 2 

Στο προσωπικό που καλύπτει η παρούσα εφαρμόζεται το σύστημα 

της Αυτόματης Τιμαριθμικής Αναπροσαρμογής (ΑΤΑ). Από 1η Ια¬ 
νουάριου 1989, οι αποδοχές που λαμβάνονται υπόψη με βάση τις ισχύ- 
ουσες ρυθμίσεις για τον υπολογισμό της ΑΤΑ, όπως έχουν διαμορφωθεί 
την 31 Δεκεμβρίου 1988, μαζί με το ποσό που προέκυψε από τη χορή¬ 
γηση του διορθωτικού ποσοστού ΑΤΑ έτους 1988 (1,4%) αυξάνονται 
με την ΑΤΑ, η οποία θα καταβάλλεται σύμφωνα με την αριθ. 
2001854/110/0022/10.1.1989 κοινή υπουργική απόφαση «κλιμά¬ 
κωση ποσοστού της ΑΤΑ από 1.1.1989» (ΦΕΚ 31/τ.Β/1989). 


Άρθρο 3 

Τα βασικά ημερομίσθια αυτών που υπάγονται στην παρούσα καθορί¬ 
ζονται ως κατωτέρω: 

1. ΒΟΗΘΗΤΙΚΟ ΠΡΟΣΩΠΙΚΟ 


Ιο έτος 
2ο έτος 
3ο έτος 
4ο έτος 
5ο έτος 
6ο έτος 
7 ο έτος 
8ο έτος 
9ο έτος 
Εργοδηγοί 

2. ΤΕΧΝΙΚΟ ΠΡΟΣΩΠΙΚΟ 


717 

722 

727 

747 

762 

772 

782 

797 

810 

822 


Κηπουροί (ανθοκόμοι, δενδροκόμοι) Γεωπονοτεχνίτες, Επόπτες πτυ- 
χιοΰχοι Γεωργικών Λυκείων, Υδραυλικοί, Κτίστες, Ελαιοχρωματιστές, 
Τεχνίτες συρματοπλεγμάτων λαμβάνουν: 

Από την πρόσληψη βασικό ημερομίσθιο 902 

Από την έναρξη του 5ου έτους βασικό ημερομίσθιο 920 

Από την έναρξη του 10ου έτους βασικό ημερομίσθιο 940 

3. ΠΤΥΧΙΟΥΧΟΙ ΑΝΩΤΕΡΩΝ και λοιπών Σχολών Τεχνολόγοι 
Γεωπονίας και οι Αρχηκηπουροί πτυχιούχοι Γεωργικού Λυκείου λαμ¬ 
βάνουν βασικό ημερομίσθιο 957. 

4. ΠΤΥΧΙΟΥΧΟΙ ΑΝΩΤΑΤΩΝ ΣΧΟΛΩΝ 


Γεωπόνοι, Δασολόγοι λαμβάνουν βασικό ημερομίσθιο 1127. 

5. ΝΟΜΙΜΟΠΟΙΗΘΕΝΤΕΣ 


Το βασικό ημερομίσθιο των νομιμοποιηθέντων με το Ν.Δ. 169/69 
εξισώνεται και κλιμακώνεται όπως τα τεχνικά ημερομίσθια ήτοι: 

Από την πρόσληψη βασικό ημερομίσθιο 902 

Από την έναρξη 5ου έτους βασικό ημερομίσθιο 920 

Από την έναρξη 10ου έτους βασικό ημερομίσθιο 940 

6. Η εξέλιξη του προσωπικού της παρ. 1 του άρθρου αυτού, ανάλογα 
με τα έτη υπηρεσίας και προϋπηρεσίας, γίνεται όπως οι προηγούμενες 
ΕΣΣΕ των Δενδροανθοκηπουρών του Δήμου Αθηναίων ορίζουν. 

Άρθρο 4 

Για τη χορήγηση κλιμακίων και επιδόματος πολυετούς υπηρεσίας ή 
προϋπηρεσίας, που προβλέπεται από τις προηγούμενες ΕΣΣΕ των Δεν¬ 
δροανθοκηπουρών του Δήμου Αθηναίων, υπολογίζεται και ο χρόνος της 
εθνικής αντίστασης. Όσοι έχουν εξαντλήσει τα κλιμάκια και του επιδό¬ 
ματος πολυετούς υπηρεσίας ή προϋπηρεσίας ο χρόνος της εθνικής αντί¬ 
στασης λαμβάνεται υπόψη για μία (1) επιπλέον τριετία. 


Στα συνολικά ημερομίσθια και στους συνολικούς μισθούς περιλαμβά¬ 
νονται: 

α) Τα βασικά ημερομίσθια και οι βασικοί μισθοί όπως έχουν διαμορ¬ 
φωθεί με την παρούσα ΕΣΣΕ. 

β) Τα διορθωτικά ποσά όπως είχαν διαμορφωθεί μέχρι 31.12.1988. 

γ) Οι ΑΤΑ. 

Άρθρο 6 

Κατά τα λοιπά εξακολουθούν να ισχύουν οι προηγούμενες ΕΣΣΕ 
κατά το μέρος που δεν τροποποιούνται με την παρούσα. 

Άρθρο 7 

Η ισχύς της παρούσας ΕΣΣΕ αρχίζει από 1 Ιανουάριου 1989. 


Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 12 Σεπτεμβρίου 1989 

Ο ΥΠΟΥΡΓΟΣ 

θ. ΠΑΠΑΜΑΡΓΑΡΗΣ 

-♦- 

Αριθ. Φ 3900 (8) 

Έγκριση κυκλοφορίας ηλεκτρονικών ταξιμέτρων με την επωνυμία 
δΟΗίεΚ ΕΓΕ0ΤΗ0ΝΙ0 τύπου ΟΚ 20. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυβερνητικά 
Όργανα» (ΦΕΚ 137/Α/26.7.85). 

2. Το Π.Δ. 397/25.8.88 «Περί Οργανισμού του Υπουργείου Εμπο¬ 
ρίου». , 

3. Τις διατάξεις του Π.Δ. 524/78 «Περί κωδικοποιήσεως εις ενιαίον 
κείμενον των ισχυουσών διατάξεων των αναφερομένων εις την εισαγω¬ 
γήν εν Ελλάδι του Διεθνούς Συστήματος Μέτρων και Σταθμών». 

4. Το άρθρο 27 της Υπουργικής Απόφασης Φ3/2587/78 «Περί 
Κωδικοποιήσεως αποφάσεων επί των Μέτρων και Σταθμών (ΦΕΚ 70/ 
26.1.79/τ.Β'), όπως τροποποιήθηκε με την Υ.Α. Β1/15073/83 
(ΦΕΚ 864/4.12.86/τ. Β·). 

5. Την Β3/114/2.3.89 Απόφαση του Υπουργού Εμπορίου «Εξου¬ 
σιοδότηση για υπογραφή εγγράφων κ.λπ.». 

6. Την από 9.8.1989 αίτηση της ΠΑΝ. ΘΕΟΔΟΣΙΟΥ ΕΠΕ (Λεωφ. 
Κων. Τσαλδάρη 82, Πολύγωνο Αθήνα). 

7. Την από 31.8.89 Τεχνική' Έκθεση Υπαλλήλων της Δ/νσης 
ΤΕΧΝ. ΕΛΕΓΧΟΥ και ΠΡΟΣΤ. ΚΑΤΑΝΑΛΩΤΗ, αποφασίζουμε: 

1. Εγκρίνουμε την κυκλοφορία στην Ελλάδα των ηλεκτρονικών ταξι¬ 
μέτρων 50ΗΙ0Κ ΕΕΕΟΤΚΟΝΙΟ τύπου ΟΚ 20. Τα όργανα αυτά κατα¬ 
σκευάζονται από την ΕΠΕ ΠΑΝ. ΘΕΟΔΟΣΙΟΥ (Λ. Κων/νου Τσαλ¬ 
δάρη 82 Πολύγωνο Αθήνα). 

2. Για την εξακρίβωση της ταυτότητας των ταξιμέτρων αυτών στους 
ελέγχους που γίνονται από τα αρμόδια όργανα, πρέπει να αναγράφονται 
επ’ αυτών σε σημείο που να διακρίνεται καλά, οι εξής ενδείξεις: 

α) Ο τύπος του ταξιμέτρου. 

β) 0 οίκος κατασκευής. 

γ) Η σταθερά Κ του ταξιμέτρου. 

δ) 0 αριθμός σειράς. 

ε) Η θερμοκρασία λειτουργίας (κατώτατο και ανώτατο όριο). 

στ) Ο αριθμός έγκρισης κυκλοφορίας στην Ελλάδα, ήτοι: Φ/3900/ 
1.9.1989 Υπουργείου Εμπορίου. 

3. Τα ταξίμετρα αυτά πριν χρησιμοποιηθούν, πρέπει να σφραγίζονται 
με ειδική μολυβδοσφραγίδα που θα φέρει το διακριτικό σήμα του εξου¬ 
σιοδοτημένου συνεργείου από το Υπουργείο Μεταφορών και Επικοινω¬ 
νιών. Η σφράγιση πρέπει να γίνεται στα εξής σημεία με ευθύνη του πα¬ 
ραπάνω συνεργείου: 

- στο σώμα του ταξιμέτρου 

- στις διατάξεις καλωδίων σύνδεσης και εγκατάστασης στο όχημα. 

4. Η έγκριση αυτή μπορεί να ανακληθεί με απόφασή μας, εφόσον δια¬ 
πιστωθεί ότι δεν πληρούνται οι νόμιμες προϋποθέσεις και απαιτήσεις, 
ύστερα από αιτιολογημένη εισήγηση τη Υπηρεσίας μας. 

Η απόφαση αυτή να δημοσιευθεί στην Εφημερίδα της Κυβερνήσεως 
και να ισχύει από την επομένη της δημοσιεύσεώς της. 

Αθήνα, 1 Σεπτεμβρίου 1989 

Με εντολή Υπουργού 
Η Διευθύντρια 
Μ. ΓΚΙΤΖΕΝΗ 

-♦- 

Αριθ. 12428 (9) 

Σύσταση νομικού προσώπου με την επωνυμία «Σχολική Επιτροπή 11ου 
Δημοτικού - Ιίου Νηπιαγωγείου Βέροιας» Δήμου Βέροιας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/85) «Κωδι¬ 
κοποίηση του Δημοτικού και Κοινοτικού Κώδικα». 

2. Τις διατάξεις της αριθ. Δ4/162/28.3.1989 κοινής απόφασης 

των Υπουργών Εσωτερικών, Οικονομικών, Εθνικής Παιδείας και θρη¬ 
σκευμάτων και Περιβάλλοντος, Χωροταξίας και Δημοσίων Έργων που 
δημοσιεύθηκε στο ΦΕΚ 238/Β/5.4.1989. 

3. Την αριθ. 313/1989 απόφαση του Δημοτικού Συμβουλίου Βέ¬ 
ροιας, αποφασίζουμε: 

Νομιμοποιούμε την αριθ. 313/1989 απόφαση του Δημοτικού Συμ¬ 
βουλίου Βέροιας με την οποία συνίσταται νομικό πρόσωπο δημοσίου δι¬ 
καίου με την πιο κάτω κατ’ άρθρο αναφερόμενη ονομασία, σκοπό, λει¬ 
τουργία κ.λπ. 

1. Συνιστάται στο Δήμο Βέροιας του Ν. Ημαθίας ίδιο Νομικό Πρό¬ 
σωπο με την επωνυμία «Σχολική Επιτροπή 11ου Δημοτικού - 11ου 
Νηπιαγωγείου». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 9μελές διοικητικό Συμβούλιο 
αποτελούμενο από: 

α) Τον εκάστοτε Δήμαρχο ως Πρόεδρο ή Δημοτικό Σύμβουλο που 
ορίζει ο Δήμαρχος. 

β) Δύο δημοτικούς Συμβούλους. 

γ) Τον διευθυντή του α) 11ου Δημοτικού, β) 11ου Νηπιαγω¬ 
γείου. 

δ) Εκπροσώπους των συλλόγων γονέων και κηδεμόνων, 
ε) Δύο Δημότες κατοίκους. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 

α) Ετήσια επιχορήγηση του Δήμου Βέροιας, 
β) Ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο, 

Η παρούσα οιπόφοιση να δημοσιευθεί στην Εφημερίδα της Κυβερνήσεως. 
Βέροια, 6 Σεπτεμβρίου 1989 

Η Νομαρχούσα Δ/ντρια 
ΜΑΡΙΑ ΚΑΡΑΔΗΜΗΤΡΙΟΤ 

-♦- 

Αριθ, 12431 (10) 

Σύσταση νομικού προσώπου στο Δήμο Βέροιας Ν. Ημαθίας, με την 
επωνυμία «Σχολική Επιτροπή 2ου Δημοτικού - 2ου Νηπιαγωγείου 
Βέροιας*-, 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/85) «Κωδι¬ 
κοποίηση του Δημοτικού και Κοινοτικού Κώδικα». 

2. Τις διατάξεις της Δ4/162/28.3.1989 κοινής απόφασης των 
Υπουργών Εσωτερικών, Οικονομικών, Εθνικής Παιδείας και θρησκευ¬ 
μάτων και Περιβάλλοντος, Χωροταξίας και Δημοσίων Έργων που δη¬ 
μοσιεύθηκε στο ΦΕΚ 238/Β/5.4.1989. 

3. Την 300/1989 απόφαση του Δημοτικού Συμβουλίου Βέροιας, 
αποφασίζουμε: 

Νομιμοποιούμε την 300/1989 απόφαση του Δημοτικού Συμβου¬ 


λίου Βέροιας με την οποία συνίσταται νομικό πρόσωπο δημοσίου δικαίου 
με την πιο κάτω κατ’ άρθρο αναφερόμενη ονομασία, σκοπό, λειτουργία 
κ.λπ. 

1. Συνιστάται στο Δήμο Βέροιας του Ν. Ημαθίας ίδιο Νομικό Πρό¬ 
σωπο με την επωνυμία «Σχολική Επιτροπή 2ου Δημοτικού - 2ου Νη¬ 
πιαγωγείου Βέροιας». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 9/μελές διοικητικό Συμβούλιο 
αποτελούμενο από: 

α) Τον εκάστοτε Δήμαρχο ως Πρόεδρο ή Δημοτικό Σύμβουλο που 
ορίζει ο Δήμαρχος. 

β) Δύο δημοτικούς Συμβούλους. 

γ) Τον διευθυντή του α) 2ου Δημοτικού, β) 2ου Νηπιαγωγείου Βέ¬ 
ροιας. 

δ) Εκπροσώπους των συλλόγων γονέων και κηδεμόνων, 
ε) Δύο Δημότες κατοίκους. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 

α) Ετήσια επιχορήγηση του Δήμου Βέροιας, 
β) Ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 6 Σεπτεμβρίου 1989 

Η Νομαρχούσα Δ/ντρια 
ΜΑΡΙΑ ΚΑΡΑΔΗΜΗΤΡΙΟΤ 

-♦- 

Αριθ. 12435 (11) 

Σύσταση νομικού προσώπου στο Δήμο Βέροιας Ν. Ημαθίας, .με την 
επωνυμία «Σχολική Επιτροπή 3ου Νηπιαγωγείου - 14ου Νηπια¬ 
γωγείου Βέροιας». 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/85) «Κωδι¬ 
κοποίηση του Δημοτικού και Κοινοτικού Κώδικα». 

2. Τις διατάξεις της Δ4/162/28.3.1989 κοινής απόφασης των 
Υπουργών Εσωτερικών, Οικονομικών, Εθνικής Παιδείας και Θρησκευ¬ 
μάτων και Περιβάλλοντος, Χωροταξίας και Δημοσίων Έργων που δη¬ 
μοσιεύθηκε στο ΦΕΚ 238/Β/5.4.1989. 

3. Την 303/1989 απόφαση του Δημοτικού Συμβουλίου Βέροιας, 
αποφασίζουμε: 

Νομιμοποιούμε την 303/1989 απόφαση του Δημοτικού Συμβου¬ 
λίου Βέροιας με την οποία συνίσταται νομικό πρόσωπο δημοσίου δικαίου 
με την πιο κάτω κατ’ άρθρο αναφερόμενη ονομασία, σκοπό, λειτουργία 
κ.λπ. 

1. Συνιστάται στο Δήμο Βέροιας του Ν. Ημαθίας ίδιο Νομικό Πρό¬ 
σωπο με την επωνυμία «Σχολική Επιτροπή 3ου Νηπιαγωγείου - 14ου 
Νηπιαγωγείου Βέροιας». 

ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΔΕΥΤΕΡΟ) 


2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 9/μελές διοικητικό Συμβούλιο 
αποτελούμενο από: 

α) Τον εκάστοτε Δήμαρχο ως Πρόεδρο ή Δημοτικό Σύμβουλο που 
ορίζει ο Δήμαρχος. 

β) Δύο δημοτικούς Συμβούλους. 

γ) Το διευθυντή του α) 3ου Νηπιαγωγείου, β) 14ου Νηπιαγωγείου. 

δ) Εκπροσώπους των συλλόγων γονέων και κηδεμόνων. 

ε) Δύο Δημότες κατοίκους. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 

α) Ετήσια επιχορήγηση του Δήμου Βέροιας. 


β) Ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεΐ στην Εφημερίδα της Κυβερνήσεως. 
Βέροια, 6 Σεπτεμβρίου 1989 

Η Νομαρχούσα Δ/ντρια 
ΜΑΡΙΑ ΚΑΡΑΔΗΜΗΤΡΙΟΤ 

- ♦- 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

( 12 ) 

Στην 3423.09/5/89/13.6.89 Απόφαση του Υπουργού Εμπορικής 
Ναυτιλίας με θέμα: «Έγκριση της 31/30.1.89 Πράξεως Δ.Σ./Ο.Λ.Π. 
για την ασφαλιστική τακτοποίηση Υπαλλήλων Ο.Λ.Π. στον κλάδο 
Αρωγής του Ταμείου Προνοίας Υπαλλήλων Ο.ΛΠ.» που δημοσιεύθηκε 
στο ΦΕΚ 527/29.6.89 (τ.Β') επέρχεται η εξής διόρθωση: 

Στην παράγραφο 2 του διατακτικού της αποφάσεως αντί του «Η από¬ 
φαση αυτή να δημοσιευθεΐ στην Εφημερίδα της Κυβερνήσεως» να δημο- 
σιευθεί το ορθό: 

«3. Η Απόφαση αυτή να δημοσιευθεΐ στην Εφημερίδα της Κυβερνή¬ 
σεως και να κυρωθεί με Νόμο». 

(Από το Υπουργείο Εμπορικής Ναυτιλίας) 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληοη ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


• Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β' 

» 

10.000 

Υ) 

» 

» 

» 

Γ’ 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

.» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

• 1.000 

') 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















